നഗരസഭയുടെ ശൂചീകരണ യജ്ഞത്തിനു തുടക്കമായി ചങ്ങനാശേരി: സ്വാതന്ത്ര്യത്തിന്റെ സുവര്ണ ജൂബിലി ആഘോഷങ്ങളുടെ ഭാഗമായി കേന്ദ്ര സംസ്ഥാന സര്ക്കാരുകളുടെ നിര്ദ്ദേശാനുസരണം ആസാദീ കാ അമൃത് മഹോത്സവ് എന്ന പേരില് ചങ്ങനാശേരി നഗരസഭയില് ഒക്ടോബര് രണ്ടുവരെ നീണ്ടുനില്ക്കുന്ന ആരോഗ്യ ശുചിത്വ ബോധവത്കരണ പരിപാടികള്ക്ക് തുടക്കമായി. പരിപാടികളുടെ ഉദ്ഘാടനം പൂവക്കാട്ട് ചിറയിലെ നഗരസഭാ പാര്ക്കില് ചെയര്പേഴ്സണ് സന്ധ്യാ മനോജ് നിര്വഹിച്ചു. നഗരസഭാ ശുചീകരണ തൊഴിലാളികളെ നഗരസഭാ ശുചിത്വ അംബാസഡറും പ്രശസ്ത സിനിമാ സീരിയല് താരവുമായ കൃഷ്ണ പ്രസാദ് ആദരിച്ചു. സ്ഥിരം സമതി അധ്യക്ഷന്മാരായ അഡ്വ. എം. മധുരാജ്, എല്സമ്മ ജോബ്, ബീനാ ജോബി, കുഞ്ഞുമോള് സാബു, വാര്ഡ് കൗണ്സിലര് പ്രിയാ രാജേഷ്, നഗരസഭാ സെക്രട്ടറി എ.എസ്. ബിജുമോന്, ഹെല്ത്ത് സൂപ്പര്വൈസര് എം.ആര് സാനു എന്നിവര് പ്രസംഗിച്ചു. നഗരസഭാ പാര്ക്ക്, എംസി റോഡ്, വണ്ടിപ്പേട്ട, ളായിക്കാട്ട് ബൈപാസ്, മുനിസിപ്പല് സ്റ്റേഡിയം എന്നിവിടങ്ങളില് നഗരസഭാ ശുചീകരണ തൊഴിലാളികളെയും തൊഴിലുറപ്പ് അംഗങ്ങളെയും നിയോഗിച്ചു ശുചീകരണ പ്രവര്ത്തനങ്ങള് നടത്തി.